The Good House

***The Good House*** er en amerikansk dramafilm fra 2021 regissert av Maya Forbes og Wally Wolodarsky. Filmen hadde premiere under Toronto internasjonale filmfestival i september 2021. 

## Handling

Hildy Good, en gang den mest velstående eiendomsmegleren i Wendover, har fått problemer etter skilsmissen og familiens insistering på at hun bure gjennomgå rehabilitering for alkoholisme. Hennes tidligere assistent, Wendy, stjal også alle klientene hennes samatidig som Hildy var til rehabilitering - noe som forverret problemene hennes ytterligere.

Hildy forsøker å hjelpe en lokal familie med et autistisk barn med å selge huset deres, slik at de kan flytte og melde barnet deres på en spesialskole. Hun forsøker også å få hennes tidligere kjæreste, Frank, til å pusse opp hjemmet deres. Hun fornyer forholdet til Frank, men Hildy oppdager at hennes tidligere klienter nok en gang blir stjålet av Wendy. Hildy blir venn med en kvinne, Rebecca, som hun solgte et hus til henne og ektemannen hennes. Hun oppdager at Rebecca og den lokale psykiateren, Peter, har en affære. Men Hildy lover at hun ikke skal avsløre hemmeligheten deres.

Hildy fortsetter å drikke alkohol i hemmelighet, men rettferdiggjør drikkingen sin ved å si at hun bare trenger å ta brodden av alt som foregår i livet hennes. Peter henvender seg til henne om å selge huset sitt. Men han er usikker på om han egentlig ønsker å selge, eller ikke. Hildy antar at dette betyr at Peter vil be kona hans om skilsmisse. Hildy bestemmer seg for å slutte fullstendig, etter en natt der hun blir stengt inn i en kjeller og drikker to flasker vin. Hun unngår alkohol en god stund. Men oppdager at Peter er i gang med å selge huset sitt, og bruker Wendy som eiendomsmegler i stedet for Hildy.

Hildy konfronterer Peter, og truer ham med informasjonen hun har om ham og Rebecca. Hildy klarer tross alt å selge huset til noen venner når et par fra New York plutselig kjøper huset, uten å ha sett eiendommen først. Hun får deretter tak i en stor eiendom som Santorelli-brødrene bygde i Wendover. Men når hun skal feire sammen med Santorelli-brødrene på en pub, tar Hildy sin første slurk alkohol på en stund - men klarer ikke å stoppe. Hun kjører i alkohol-påvirket til Franks hjem og forteller ham at de må feire, og Frank tar bil-nøklene hennes og tilbyr seg å kjøre henne hjem. Hildy blir sint og nekter, og sier at hun heller vil gå hjem. Neste dag blir hun vekket av Frank, og han viser henne bilen i innkjørselen hennes med en skadet front. Hun hadde gått tilbake til huset hans etter å ha fått tak i reserve-nøkkelen, og kjørt bilen sin hjem.

Jake, den autistiske sønnen til vennene hennes, blir deretter savnet - og de frykter det verste. Politiet oppdager et lik i vannet, men dette viser seg å være Peter, noe som betyr at Hildy hadde hallusinert at hun snakket med ham tidligere - og hun kollapser og ber endelig om hjelp. Jake blir etter hvert funnet i sikkerhet. Hildy begynner deretter villig på rehabilitering, og aksepterer omsider at hun har et alkohol-problem.

## Skuespillere
* Sigourney Weaver som Hildy Good
* Kevin Kline som Frank Getchell
* Morena Baccarin som Rebecca McAllister
* Rob Delaney som Peter Newbold
* Beverly D’Angelo som Mamie Lang
* David Rasche som Scott Good
* Rebecca Henderson som Tess Good
* Molly Brown som Emily Good
* Kelly AuCoin som Brian McAllister
* Kathryn Erbe som Wendy Heatherton
* Paul Guilfoyle som Henry Barlow

## Eksterne lenker
*